[Resep] Lae GI-vis en skyfies | Maroela Media
Lae GI-vis en skyfies Foto: Jou beste lewe
Soetpatats is goed vir jou. Ja. Knip nog 'n keer jou oë – jy het nou net "soet" en "goed" in een sin gelees. En of jy nou verkies om aartappel of ertappel te sê, soetpatats is die regte keuse om te maak. Soetpatats bevat 400% van jou daaglikse behoefte aan vitamien A (dit is dieselfde persentasie as wortels, wat die oorspronklike vitamien A-wonderkos is) en bevat meer vitamien C en minder kalorieë as gewone aartappels.
4 medium soetpatats – geskrop, maar nie geskil nie en in ringe of wiggies van 2 cm gesny
3 snye lae GI-brood, gekrummel (jy kan ook koringvrye brood of rogbrood gebruik)
3 groot vryloop-eiers
400 g stokvisfilette, ontvel
75 ml ongegeurde klapperolie
1-2 vingergrootte agurkies, gekap
varsgekapte dille (opsioneel)
Meng die patats met die olyfolie en roosmaryn in 'n kleefwerende pan of in 'n pan wat met foelie uitgevoer is.
Geur met sout en peper. Plaas in die oond en rooster vir 20 minute.
Verwerk die brood saam met die sout en peper in 'n voedselverwerker tot krummels en sit dit in 'n vlak bak.
Meng die eier en melk in 'n bakkie. Plaas die meel in 'n ander bakkie. Sny die vis met 'n sjefmes in lang repe op 'n snyplank. Verhit 'n pan oor matige hitte.
Doop elke reep eers in die meel, dan in die eier en dan in die krummels. Hou eenkant totdat alles gereed is om gebraai te word.
Gooi die olie in die pan en braai die visvingers 'n paar op 'n slag, 1-2 minute aan 'n kant. Vee elke keer die pan met kombuispapier uit voordat jy die volgende klompie braai.
Meng al die sousbestanddele saam in 'n bakkie en bedien saam met die vis en skyfies.
huiskok · 4 jare gelede
Heerlik patat nog altyd wenner. Die DUUR en boonop SWAK gehalte aartappel het baie mense al laat sê NIE WEER.